Biržu iela (Viesīte)
Biržu iela ir ar vēsturiskā bruģa segumu. Tā ir viena no senākajām pilsētas ielām, kas sākotnēji radusies kā ceļa posms no Jēkabpils uz Neretu. Ielas nozīme pieauga pēc 1924. gada, kad apriņķa centru no Jaunjelgavas pārcēla uz Jēkabpili. 1945. gadā pārdēvēta par Sarkanarmijas ielu, sākotnējo nosaukumu atgūstot 1989. gadā. Ielā saglabājusies vēsturiskā mūra un koka mazstāvu apbūve, kā arī līkumainaina ceļa tēls. Biržu iela sākas ielu krustojumā ar Raiņa un Amatnieku ielu. Un tās pirmais numurs atrodas blakus vēsturiskajam Āžu kroga namam. Tālāk tā salplūst ar autoostas laukumu, kas ir vienīgais asfaltētaus ielas posms. Aiz laukuma sākas laukakmeņu bruģis, kas beidzas līdz ar ielas keustojumu ar Paula Stradiņa ielu. Aiz šī krustojuma tās turpinājums ir vietējās nozīmes autoceļš V806 Sietiņi—Viesīte. Kopējais ielas garums ir 650 m un tā ir paredzēta braukšanai abos virzienos. Pēc 1956.-1966. gadā izbūvētā autoceļa P75 ielas stratēģiskā nozīme ir zudusi.